text: Fakta i Kolding forbyder tasker
  07 maj 2014 kl. 10.33
  For mange tyverier fra en Fakta butik i Kolding får nu butikschefen til at forbyde, at kunderne medbringer deres store tasker når de er på indkøb.
  Butikken på Agtrupvej har gennem længere tid oplevet en stigning i tyverier og svind. Derfor prøver butikken nu at sætte en stopper for det.
  Et skilt ved indgangen beder kunderne om at lade taskerne blive udenfor eller stille dem ved indgangen.
  Butikken har i forvejen taget flere initiativer for at bremse tyverierne. Dyre vine er udgået af sortimentet og den dyre oksekød er låst inde.
  Fakta håber også at et taskeforbud kan være med til at skåne personalet for ubehagelige episoder.
  Se klip med butikschefen her
  
  